Bibiodes

se Systematisk inndeling

Bibiodes er en slekt av myggene (Nematocera), som sammen med  fluene, utgjør tovingene (Diptera). Slekten omfatter fire kjente, nålevende arter, men alle er regnet som sjeldne.

Utseende 
Små (2,5-6 millimeter), kraftig bygde, svarte mygg med korte antenner, disse er kortere enn hodet. Slekten ligner mye på de mindre artene i slekten Bibio, men skiller seg fra disse ved at årene Rs og M i vingene er sammenvokst et kort stykke, ikke forbundet med en tverr-åre, og at for-leggen har en knøl på undersiden.

Levevis 
Artene i denne slekten er regnet som sjeldne og lite er kjent om biologien deres. Larvene er helt ukjente, men lever trolig i jorda slik som andre hårmygg. De voksne myggene ser ikke ut til å danne påfallende masse-svermer slik Bibio-artene gjerne gjør. De er mest funnet i litt høyereliggende, tempererte områder.

Utbredelse 
Nålevende arter var inntil nylig bare kjent fra Nord-Amerika, men det er nå i tillegg beskrevet en art fra Tibet. Fossiler viser at slekten har hatt en videre utbredelse før, man kjenner flere fossile arter fra Europa og også én (hittil ubeskrevet) fossil art fra Botswana.

Fossile arter 
Denne slekten er kjent fra fossiler tilbake til sen kritt.

Systematisk inndeling 

 Orden tovinger (Diptera)
 Gruppe mygg (Nematocera) 
 Familien hårmygg (Bibionidae)
 Underfamilien Bibioninae
 Slekten Bibiodes Coquillett, 1904
 Nålevende arter:
 Bibiodes aestivus Melander, 1912  - Canada,USA
 Bibiodes femoratus Melander, 1912 - USA
 Bibiodes halteralis Coquillett, 1904 - Mexico, USA
 Bibiodes sinensis Yang & Luo, 1988 - Tibet 
 Fossile arter
 †Bibiodes balticus Skartveit, 2009 
 †Bibiodes confluens (Cockerell, 1915) 
 †Bibiodes nanus Skartveit, 2009 
 †Bibiodes intermedia James, 1937
 †Bibiodes massiliensis Nel, 2019
 †Bibiodes provincialis Skartveit & Nel, 2017

Referanser

Eksterne lenker 
 
 Tree of Life - Bibionomorpha, (Diptera) (engelskspråklig)

Hårmygg
Tovinger formelt beskrevet i 1904